《紫微楼夜坐次张士行布政韵》
元代·瞿佑

天光连水水连山，贝阙珠宫咫尺间。
织女金梭投座侧，湘娥锦瑟奏江干。
杯邀明月清樽满，帘卷西风画扇闲。
歌舞渐阑更漏永，绛纱笼烛醉扶还。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。